Her går Weng nesten over streken
- Jeg hadde knapt kommet til målstreken før Heidi tok rundt meg, så jeg var litt redd, forteller Bjørgen på pressekonferansen etter torsdagens stafettgull. På Norges gullag gikk også Therese Johaug og Astrid Uhrenholdt Jacobsen. Med stafettgullet ble Bjørgen tidenes mest suksessrike kvinnelige VM-løper. På trygg avstand ble Johaug vitne til at følelsene grep tak i Weng i målområdet - Jeg tror hun hadde kontroll, men jeg var litt redd for at hun skulle ta imot Marit før hun hadde plassert mållinjen. Vi kunne pinadø blitt disket. Jeg var litt sånn «Uææhh!! Uææhh!!», men hun klarte å holde igjen, sier Johaug til VG. Hun må le litt av lagvenninnen. - Heidi er bare ei «go’jente» å ha på laget. Hun er utrolig morsom og har kvikke kommentarer. Jeg måtte flire ganske mange ganger i pressesonen i dag, beskriver Johaug.Weng har tidligere rørt Norge med sine følelsesutbrudd, blant annet da hun hyllet Marit Bjørgen åp toppen av Tour de Ski tidligere i vinter. Etter smørebommen på tirsdagens 10 kilometer, ble Weng sendt rett i kjelleren. Kroppen var meget pigg, men hun følte at hun gikk med klisterunder skiene. - Det har vært noen tunge dager, i hvert fall i Sotsji (femteplass i stafetten), og på tirsdag var jeg langt nede. Jeg ville helst ikke ha kontakt med noen. Jeg måtte dra på «Mc’ern» for å få helt et annet fokus. Jeg var skikkelig lei meg. Derfor smakte det så utrolig godt, beskriver Weng. - Jeg taklet den situasjonen dårligst. Det er ikke så rart. Alle de andre har medalje fra før og har opplevde noe, legger hun til.Renndirektør i FIS Pierre Mignerey humrer litt når VG spør om de har regler mot å krysse mållinjen fra andre siden for å ta i mot ankerkvinnen, slik Heidi Weng nesten gjorde. - Nei, egentlig ikke. Vi har mange regler, men ikke mot dette. Helt ærlig så vet jeg ikke hvilken regel vi skulle brukt her. Det som hadde vært problematisk var hvis Marit hadde tatt av seg skiene og gått over målstreken, sier Mignerey til VG. Heidi Weng fryktet at det skulle gå galt – også i dag. - Rett før start begynte å snø, og da tenkte jeg «fader, det skal ikke skje». Jeg er så glad for at den snøen holdt seg unna. Det er så deilig å ha like gode ski som alle andre, og kanskje bedre, sier hun. Hun var den som ropte høyest for seieren i målområdet. - Det var moro for henne å ta revansje. Det var godt for alle etter det som skjedd i fjor og på tirsdag. Fader, vi skulle vise hva som bodde i oss, forteller Johaug.
Heidi Weng (23) stupte rett i den mentale kjelleren etter tirsdagens smørefiasko. I dag kom oppturen. Men hun løp farlig nær målstreken da hun kastet seg rundt halsen på Marit Bjørgen (34).